Diari Oficial de la Generalitat Valenciana


Sumari del DOGV 594, del 26-05-1987 (1987/808845)

ORDRE de 15 d'abril de 1987, de la Conselleria d'Indústria, Comerç i Turisme, sobre reforma d'aparells elevadors que presenten interès històric-artístic.
---------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/04/15/(4)/dof/vci/html**

### Dades del document

Número de DOGV
:   594

Data del DOGV
:   26-05-1987

Secció del DOGV
:   DISPOSICIONS GENERALS

Número del document
:   1987/808845


Data del document
:   15-04-1987

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 15 d'abril de 1987, de la Conselleria d'Indústria, Comerç i Turisme, sobre reforma d'aparells elevadors que presenten interés històric-artístic.  
L'Ordre Ministerial de 30 de juny de 1966, per la qual es va aprovar el Reglament d'Aparells Elevadors, disposava que tots els ascensors instal·lats abans de la seua entrada en vigor haurien d'adaptar-se a les seues prescripcions tècniques.   
Aquestes prescripcions foren concretades, amb el caràcter de condicions mínimes de seguretat, per OM de 31 de març de 1981.   
Entre el conjunt d'aparells elevadors instal·lats constitueixen un cas ben peculiar aquells que, per la seua pròpia estructura o per ser integrats en edificis d'interés històric o arquitectònic, hagen de conservar, en la mesura que es paga, l'aspecte estètic, sense cap minva de les condicions de seguretat de la seua utilització.   
Per tot això,   
ORDENE:  
Article primer  
La reforma d'aparells elevadors instal·lats amb anterioritat a l'entrada en vigor del Reglament de 1966, que presenten interés històric o siguen integrats en edificis d'interés històric o arquitectònic, haurà de sol·licitar-se al Servei Territorial d'Indústria i Energia corresponent, i la sol·licitud s'acompanyarà d'una memòria descriptiva de l'aparell subscrita per tècnic competent així com d'un informe de la Conselleria de Cultura, Educació i Ciència, en el qual es farà constar l'interés artístic, històric o arquitectònic de l'ascensor, o que forma part integrant d'una edificació protegida per catalogació urbanística o per Llei de Patrimoni Artístic Espanyol.   
Article segon  
A la vista de la sol·licitud i de les característiques de la instal·lació, amb visita d'inspecció prèvia, el Servei Territorial determinarà les adaptacions necessàries, a fi i efecte que l'aparell complesca els condicionaments imposats per l'OM de 31 de març de 1981, i li concedirà al sol·licitant un termini adient per realitzar-los.   
Article tercer  
Per a la posada en servei de l'aparell caldrà aportar-hi una certificació subscrita per tècnic competent i visada pel Col·legi Oficial corresponent, acreditativa del fet que ha dirigit la instal·lació i que s'ajusta a les prescripcions imposades pel Servei Territorial, així com d'una còpia de l'autorització prèvia de la solució arquitectònica de la Direcció General del Patrimoni Artístic de la Conselleria de Cultura, Educació i Ciència.   
València, 15 d'abril de 1987.   
El Conseller d?Indústria, Comerç i Turisme,  
ANDRES GARCIA RECHE


Còpia Permalink ELI